ભવિષ્યમાં ડોકિયું કરીને વર્તમાન સુધારવાનો આ ફિલ્મનો પાયાનો વિચાર હૉલીવુડની ‘ઇન્સેપ્શન’ ફિલ્મની જેમ જાયન્ટ સપનું હતો કે પછી કોઈ ચમત્કાર હતો એની કોઈ જ ચોખવટ કરાઈ નથી. બની શકે કે ફિલ્મની ડિરેક્ટર આ ‘ઇન્સેપ્શન’ અને હૉલીવુડની જ ‘ક્લિક’ નામની બીજી કૉમેડી ફિલ્મ જોતાં-જોતાં ઊંઘી ગઈ હોય અને તેને આ ફિલ્મ સપનામાં આવી હોય. જો એવું હોય તોય આ ફિલ્મ એક કમિટમેન્ટ ફોબિક યુવાનના ફૉલ્ટી ફેમિનિસ્ટ ચિત્રણ સિવાય કશું જ નથી.